Vita:Mezőváros

message: Egyre inkább bővül a néhány egykori mezőváros, lassan lehetne külön listájuk...? – Alensha  üzi 2007. szeptember 25., 14:35 (CEST)
replies: text: Őőő... utoljára februárban került bele valami. Spétreakció? :)

text: --Peyerk 2007. szeptember 26., 07:29 (CEST)
Azóta nem jártam ezen a lapon :) – Alensha  üzi 2007. szeptember 26., 14:42 (CEST)

message: A mezővárosokkal kapcsolatban elő kéne venni valami komolyabb forrásmunkát, ami egészében dolgoza fel a témát, nem valamely területi, időbeli vagy egyéb szeletében csupán.
Most úgy tűnik, hogy a mezővárosok kategóriája a szabad királyi városokétól különült el 1400 körül, hogy a mezővárosok legfőbb jellegzetessége a mezőgazdasági tevékenység volt, hogy 1427-1610 között összesen kilenc, a tágabban vett Hegyalján fekvő település lett mezőváros, és hogy pontosan meg lehet mondani, hány mezőváros volt Magyarországon. Ez azonban mind tévedés.
A valóságban soha nem volt egységes mezővárosi kategória, az egyetlen dolog, ami összekapcsolta e rendkívül heterogén csoport településeit, hogy egyfelől különböző mértékű és jellegű kiváltságokat nyertek földesuraiktól, másfelől viszont nem osztoztak a szabad királyi városokkal az országrendiségben.
Van már néhány jelöltem megfelelő forrásra, de jó lenne egyeztetni erről.
– Peyerk vita 2008. november 14., 00:34 (CET)
Szerintem meg jó lenne, ha az angol nyelvű szócikkbe is bekerülhetne magyar vonatkozás. Miért éppen norvég van ott? Kecskemét meg Debrecen stb. nagyobb jelentőségű volt, mint a norvég mezővárosok!
thread_title:  A cikkről 

message: "Lakóik főleg mezőgazdasággal foglalkoztak."
Ez igaz, azonban felhívnám a figyelmet egy közkeletű tévedésre, ami szerencsére nem szerepel a cikkben. A mezővárosok nem azért mezővárosok mert a lakóik mezőgazdasággal foglalkoznak, a "mező" előtag a várfal hiányára utal, magyarul ezeket a városokat nem várfal, hanem mező (vagy esetleg palánk) vette körül.
"Más időkben, mint a török alatt a mezővárosok jelentős része elvesztette kiváltságait vagy el is pusztult."
Az Alföldön éppen, hogy nem. A falvak pusztultak el és a nagyobb védettséget biztosító mezővárosok maradtak fenn, a Dél-Alföld településszerkezetén ez ma is nagyon szépen látszik. Sőt, a közhiedelemmel ellentétben sok esetben a falvakat sem a törökök pusztították el (egyszerűen nem volt érdekük, adófizetőkre volt szükségük), hanem a nagy mezővárosok érdekeltek voltak a falvak földjeinek megszerzésében, így fokozatosan rávették a falvak lakóit, hogy költözzenek be a városba, részben ezért is voltak/vannak olyan nagy határú települések az Alföldön. Nem annyira a dúlások, inkább a gazdasági nyomás miatt néptelenedtek el nagy területek.– Rovi vita 2010. május 23., 21:40 (CEST)
thread_title: Elnevezés

message: Szerintem jó lenne a mezőváros címszót az angol wikiben lévő oppidumra is linkelni. Üdv. sotimerlineolog vita 2019. november 5., 13:47 (CET)
Az angol Wikipédia :en:oppidum szócikke egész másról szól, a vaskori településtípusról, ide semmi kapcsolódása nincs azon kívül, hogy a magyarországi középkori latinságban (részben) a régi latin szót használták a mezővárosokra. – Peyerk vita 2019. november 5., 15:31 (CET)
Ok...  sotimerlineolog vita 2019. november 5., 16:09 (CET)
thread_title:  Mezőváros